open-index/open-wikipedia-markdown huggingface dataset:
מיה מאסטרו

**מיה מאסטרו** (באנגלית: **Mía Maestro**; נולדה ב-19 ביוני 1978) היא שחקנית וזמרת-יוצרת ארגנטינאית. היא ידועה בעיקר בשל תפקידה בתור נורה מרטינז בסדרה של FX; "הנגיף" ובתפקידה בתור נדיה סנטוס בסדרת המתח של ABC; "זהות בדויה" ובזכות תפקידה בתור כרמן בסדרת סרטי "דמדומים".

## ראשית חייה
מאסטרו נולדה ב-19 ביוני 1978, בבואנוס איירס, ארגנטינה. בתם של כלכלנית ואיש עסקים, שניהם ארגנטינאים. בתחילה היא הוכשרה בארגנטינה, אך בהמשך נסעה לברלין, גרמניה לפתח רפרטואר קולי של עבודותיהם של קורט וייל והנס אייזלר.

## קריירה
הופעת הבכורה הפומבית שלה הייתה בשנת 1998, בסרט "טנגו" שהיה מועמד לפרס גלובוס הזהב ולפרס האוסקר בקטגוריית הסרט הזר הטוב ביותר.

המפנה בקריירת המשחק שלה היה כשהשתתפה במחזה "The Summer Trilogy" שנכתב על ידי קרלו גולדוני, ובשנת 1998 היא קיבלה בעיר מולדתה את התפקיד הנחשק "לולו" במחזה של פרנק ודקינד - "תיבת פנדורה". היא זכתה על תפקיד זה בפרס "אייס" לאמן חדש הטוב ביותר של השנה. בשנת 2000 שיחקה בדרמה הקומית "טיימקוד" לצד סלמה הייק.

ב-2004 היא הצטרפה לצוות השחקנים של הסדרה "זהות בדויה", והשתתפה שם בשתי עונות. באותה שנה השתתפה גם בסרט ארגנטינאי בשם "הנערה הקדושה" (La Niña Santa) וכן בסרט "דרום אמריקה באופנוע" משנת 2005. בדצמבר 2005 כיכבה בווידאו קליפ לשירו של פרינס "Te Amo Corazón", שבוים על ידי חברתה סלמה הייק.

בשנת 2006 כיכבה כשחקנית משנה בסרט "פוסידון", רימייק של הסרט "הרפתקה בפוסידון" משנת 1972. ב-2008 שיחקה בקומדיה העצמאית "אנשי חזון" בכיכובו של זאק גאליפנאקיס.

מאסטרו כיכבה במחזמר אוף ברודוויי בשם "My Life as a Fairytale", המבוסס על חיו ועבודתו של הכותב האנס כריסטיאן אנדרסן. כמו כן כיכבה ב-"Cosí", המבוסס על האופרה "כך עושות כולן" של מוצרט.

מאסטרו לוהקה לתפקיד כרמן בסרטים "דמדומים 4: שחר מפציע - חלק 1" ו"דמדומים 4: שחר מפציע - חלק 2".

שיחקה כשחקנית אורחת בסדרה "צווארון לבן" בתפקיד מאיה, בעלת מסעדה.

בשנים 2014–2015 היא כיכבה בשתי העונות הראשונות בסדרת האימה "הנגיף" כד"ר נורה מרטינז. הסדרה נוצרה על ידי גיירמו דל טורו לרשת הטלוויזיה FX Networks. וכן שיחקה בתפקיד אורח בסדרה "חניבעל", בתפקיד אלגרה פזי.

בשנת 2019 הופיעה בסרט הקולנוע הארגנטינאי "סוף המאה" בתפקיד סוניה.

בשנת 2020 שיחקה לצד ריקרדו סקאמרצ'ו בסרט האימה האיטלקי "הקשר" של הבמאי דומניקו דה פאודיס.

### קריירה מוזיקלית
כיוצרת-זמרת היא הופיעה בלוס אנג'לס, ניו-יורק ובואנוס איירס, והיא בהכנות לתחילת הקלטות של מיני-אלבום ולאחריו אלבום. ב-2010 הופיעה באיסלנד כחימום לאמיליאנה טוריני. היא משתפת פעולה על הלהקה הבריטית פיית'לס ושרה בשירם "Love Is My Condition" באלבום "The Dance" ששוחרר במאי 2010.

באוקטובר 2014, יצא אלבום הבכורה של מאסטרו, "Si Agua". האלבום הוקלט באיסלנד.

## חיים אישיים
מאסטרו מתגוררת כיום בלוס אנג'לס, קליפורניה.

## דיסקוגרפיה

### אלבומי אולפן

* 2014: *Si Agua*

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:רקדניות ארגנטינאיות
קטגוריה:זמרות-יוצרות ארגנטינאיות
קטגוריה:מהגרות מארגנטינה לארצות הברית
קטגוריה:שחקניות טלוויזיה ארגנטינאיות
קטגוריה:ילידות 1978
קטגוריה:ארגנטינאים שנולדו ב-1978
נמיית סלווס

**נמיית סלווס** (שם מדעי: *Paracynictis selousi*) היא מין יחידי בסוגו השייך למשפחת הנמייתיים. נמייה זו חיה בטבע בעיקר בדרומה של אפריקה.

## תיאור
זוהי נמייה בינונית שאורכה של הנמייה 63-90 ס"מ ומשקלה 1.4-2 ק"ג. היא בעלת פרווה אפורה בהירה או צהבהבה והרגליים והזנב חומים או שחורים. הזנב לבן בקצה, הטפרים חדים והיא בעלת ראש בינוני עם אף ואוזניים גדולים וכן לסתות עם שיניים חדות. 

הנמייה חיה בערבות בדרום אפריקה ומתחבאת במשך היום במאורתה. היא יוצאת בעיקר בלילות וצדה יצורים קטנים כמו עכברים, חרקים ועופות או ביצים והיא מסוגלת לצוד אפילו נחשים ארסיים.

היא חיה בעיקר לבדה אף שנקבות עם צאצאים יכולים לחיות בקבוצות קטנות העוזרות לטפל בקטנים.

ישנם 4 תת-מינים של הנמייה:
*Paracynictis selousi bechuanae
*Paracynictis selousi ngamiensis
*Paracynictis selousi selousi
*Paracynictis selousi sengaani

## קישורים חיצוניים

## הערות שוליים

קטגוריה:טקסונים שתוארו בידי ויליאם אדוארד דה וינטון
קטגוריה:נמייתיים
קטגוריה:יונקים יחידים בסוגם
קטגוריה:בוטסואנה: יונקים
קטגוריה:בעלי חיים שתוארו ב-1896
קטגוריה:יונקים בערבות אפריקה שמדרום לסהרה
נמיית מלר

**נמיית מלר** (שם מדעי: *Rhynchogale melleri*) היא מין יחיד בסוגו של טורף ממשפחת הנמייתיים החיה בטבע בערבות עשב בדרומה של אפריקה: ברפובליקה הדמוקרטית של קונגו, מלאווי, מוזמביק, דרום אפריקה, סווזילנד, טנזניה, זמביה וזימבבואה.

## מאפיינים
זוהי נמייה גדולה שאורכה 44-49 ס"מ ומשקלה 1.7-3 ק"ג, בעלת פרווה חומה-אדמדמה ורגליים ארוכות מעט. נמייה זו חיה בערבות עשב וגם באזורי יערות ובגדות נהר.

היא חיה ליילית בעיקרון שישנה בסדקים ובמחילות ובלילות יוצאת לצוד. היא ניזונה מבשר של חרקים, עקרבים, נחשים, לטאות, יונקים קטנים ועופות.

בשל תפוצתה מצב השימור שלה הוא ללא חשש.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:נמייתיים
קטגוריה:יונקים יחידים בסוגם
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1865
קטגוריה:יונקים בסוואנה האפריקנית
דולוגל הסוואנה

**דולוגל הסוואנה** (שם מדעי: *Dologale dybowskii*) היא מין של טורף ממשפחת הנמייתיים, החיה בערבות מרכז אפריקה ומהווה מין יחידי בסוגו.
## מאפיינים
תפוצתה בטבע היא במדינות: צפון קונגו, מערב אוגנדה, דרום סודאן והרפובליקה המרכז-אפריקאית בסוואנות.

אורכה של הנמייה 25–33 ס"מ ומשקלה 300–400 גרם.

היא חיה במאורות וחיה ביחידות נשמרת מטורפים גדולים יותר כמו עופות דורסים, נמרים ונחשים. היא טורפת שניזונה מיצורים קטנים כמו עכברים וחרקים שונים וגם מפירות.

מצב השימור של הנמייה בעייתי ולא ברור מה מצב השימור שלה. בשנת 2015 נמצאה מחדש הנמייה לאחר 20 שנה שלא נראתה, בפארקים ברפובליקה המרכז אפריקאית.

## קישורים חיצוניים

*Pousargues’s mongoose rediscovered after 20 years מאמר באתר Africa Geographic 
## הערות שוליים

קטגוריה:נמייתיים
קטגוריה:יונקים יחידים בסוגם
קטגוריה:הרפובליקה המרכז-אפריקאית: יונקים
קטגוריה:אוגנדה: יונקים
קטגוריה:בעלי חיים שתוארו ב-1893
קטגוריה:יונקים בסוואנה האפריקנית
ועידת האימפריה

[ממוזער|350px|ועידת האימפריה - 1926. עומדים משמאל לימין: וולטר סטנלי מונרו, ראש ממשלת [ניופאונדלנד (דומיניון)|ניופאונדלנד; גורדון קואטס, ראש ממשלת ניו זילנד; סטנלי ברוס, ראש ממשלת אוסטרליה; ג'יימס ברי מוניק הרצוג, ראש ממשלת דרום אפריקה; ויליאם תומאס קוסגרייב, ראש המועצה המבצעת של מדינת אירלנד החופשית. יושבים משמאל לימין: סטנלי בולדווין, ראש ממשלת בריטניה; המלך ג'ורג' החמישי; ויליאם ליון מקנזי קינג, ראש ממשלת קנדה.]]
**ועידת האימפריה** (באנגלית: **Imperial Conference**, לפני 1907 **הוועידה הקולוניאלית** – **Colonial Conference**) הייתה התכנסות תקופתית של ראשי הממשלות של המושבות בעלות הממשל העצמי והדומיניונים של האימפריה הבריטית בין השנים 1887 – 1937, לפני תחילת ההתכנסויות הסדירות של ראשי הממשלות של מדינות חבר העמים הבריטי החל מ-1944.

כל הוועידות התקיימו בלונדון, הממלכה המאוחדת, להוציא את הוועידות שהתכנסו ב-1894 וב-1932 שהתקיימו באוטווה, בירת קנדה. הוועידה שהתקיימה ב-1907 שינתה את שמותיהן של הוועידות ל"ועידת האימפריה" ובה הוסכם שהמפגשים ייערכו מכאן והלאה על בסיס קבוע ולא בהזדמנויות בהן ראשי הממשלות של המדינות יבקרו בלונדון לאירועים מלכותיים, כמו חגיגות יובל או הכתרות.

## רשימת הוועידות

## ועידות חשובות
בתחילה נועדו הוועידות להדגיש את אחדות האימפריה, אך עם חלוף הזמן, הפכו הוועידות להתכנסויות שבהן שטחו הדומיניונים את בקשותיהם להסיר את שרידי מעמדם הקולוניאלי. הוועידה של 1926 הסכימה על הצהרת בלפור שהכירה בכך שמעתה והלאה מעמדם של הדומיניונים יהיה שווה ערך לזה של הממלכה המאוחדת כחברים בחבר העמים הבריטי.

הוועידה של 1930 קיבלה החלטה לבטל את העליונות החקיקתית של הפרלמנט הבריטי, כפי שהתבטא הדבר ב"חוק תקפות החוקים הקולוניאליים" (Colonial Laws Validity Act 1865) ובחוקים אימפריאליים אחרים. המדינאים שהשתתפו בוועידה המליצו שהפרלמנט הבריטי יחוקק חוק הצהרתי, שהיה לחוק וסטמינסטר, שיועבר בהסכמתם של הדומיניונים, אך כמה דומיניונים לא אשררו את החוק אלא רק כמה שנים לאחר מכן. הוועידה של 1930 הייתה ראויה לציון גם בשל נוכחותם של נציגי רודזיה הדרומית, למרות היותה מושבה בעלת ממשלת עצמי ולא דומיניון.

הוועידה הכלכלית האימפריאלית שהתכנסה ב-1932 באוטווה, דנה בשפל הגדול והממשלות הסכימו למסד את "העדיפות האימפריאלית" (Imperial Preference), מערכת פרוטקציוניסטית של תעריפים על סחורות ייבוא מארצות שמחוץ לארצות האימפריה.

## ועידות חבר העמים הבריטי
לקראת סיום מלחמת העולם השנייה, הוחלפו ועידות האימפריה ב"ועידות ראשי ממשלות חבר העמים הבריטי" (Commonwealth Prime Ministers' Conference). 17 כינוסים כאלה התקיימו החל מ-1944 ועד 1969. כולם להוציא אחד התקיימו בלונדון. ב-1971 שונה שמם של הכינוסים ל"פגישות ראשי ממשלות חבר העמים הבריטי" (Commonwealth Heads of Government Meeting) ומכאן והלאה הם התקיימו אחת לשנתיים, בכל פעם במדינה אחרת.

## קישורים חיצוניים

* 

קטגוריה:האימפריה הבריטית
קטגוריה:ועידות
נמייה קצרת-זנב

**נמייה קצרת-זנב** (שם מדעי: *Herpestes brachyurus*) היא מין של נמייה ממשפחת הנמייתיים הנפוצה ביערות הגשם של דרום-מזרח אסיה והודו.
## מאפיינים
צבע פרוותה הוא חום-אדמדם עד שחור, כשהרגליים שחורות. אורכה 60–65 ס"מ ומשקלה 1.4 ק"ג. כפי שהשם מרמז היא ייחודית לסוגה בכך שזנבה קצר ומגיע לאורך 25 ס"מ בלבד.

נמייה זו חיה בטבע בחצי האי המלאי, בורנאו, סומטרה ואיי פלאוואן וBusuanga שבפיליפינים. היא חיה באזורי נהרות ומקווי מים מתוקים דומים שם היא צדה טרף קטן כולל דגים, צפרדעים, חלזונות, סרטנים ומכרסמים קטנים וגם פירות או נבלות.

## ראו גם
*נמייה
*נמייה מצויה
## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון אדוארד גריי
קטגוריה:נמייתיים
קטגוריה:הפיליפינים: יונקים
קטגוריה:אינדונזיה: יונקים
קטגוריה:תאילנד: יונקים
קטגוריה:יונקים ביערות הגשם של דרום-מזרח אסיה
נמיית מרש

**נמיית מרש** הקרויה גם **נמיית ביצות** או **נמייה מיימית** וגם **אטליקס הביצות** (שם מדעי: *Atilax paludinosus*) היא מין של נמייה גדולה החיה באפריקה הטרופית ומהווה מין יחידי בסוגו. כפי שמשתמע משמה היא חיה בעיקר באזורי ביצות ואזורים מוצפים והיא מותאמת לחיי מים.
## מאפיינים
זוהי נמייה גדולה שאורכה 44–62 ס"מ ומשקלה 2-5.5 ק"ג. היא בעלת פרווה גסה חומה-שחורה וזנב עבה. כפות רגליה מכוסות בקרומי שחייה והציפרוניים שטוחות מעט. יש לה שיניים חזקות מהרגיל כדי לפצח שריונות של יצורי מים כמו סרטנים וחלזונות.

הנמייה חיה בטבע בערבות אפריקה ובביצות והשטחים המוצפים לידם ולעיתים גם בצמחייה צפופה כמו בשטחי גומא. היא טורפת ואוכלת דגים, סרטנים, זחלי חרקים, חלזונות ויונקים קטנים.

היא נפוצה בטבע ואינה בסכנת הכחדה ולעיתים כמה שבטים מקומיים מאלפים אותה. היא יכולה לחיות עד 17 שנים בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:נמייתיים
קטגוריה:יונקים יחידים בסוגם
קטגוריה:דרום אפריקה: יונקים
קטגוריה:אתיופיה: יונקים
קטגוריה:טקסונים שתוארו בידי ז'ורז' קיווייה
קטגוריה:בעלי חיים בביצות אפריקה
גרוייץ

**גרוייץ** (בפולנית: **Grójec**; ביידיש: **גריצע** או **גריצא**) היא עיר קטנה במחוז גרוייץ שבפרובינציית מזוביה בפולין, בה התקיימה עד השואה קהילה יהודית גדולה.

מהמאה ה-11 הייתה גרוייץ יישוב מבוצר, ובשנת 1419 קיבלה זכויות עיר, והתקיימו בה ימי שוק שבועיים וירידים שנתיים. באמצע המאה ה-17 הוחרבה העיר בידי הגייסות השוודיים.

משנת 1867 משמשת העיר כעיר מחוז, ובשלהי המאה ה-19 הוקמו בה בתי חרושת שונים. גרוייץ נודעת בתפוחים המגודלים בסביבתה, אשר משווקים ברחבי פולין.

## יהודי גרוייץ
יהודים החלו להתיישב בעיר בסוף המאה ה-18, עם ביטול האיסור על ישיבת יהודים במקום. באמצע המאה ה-19 הוקם בעיר בית כנסת מפואר מעץ, וזמן מה ישב בה המגיד מקוז'ניץ. כמו כן, ישבו בעיר חסידי אלכסנדר, ובין רבני העיר היו רבי שרגא פייבל מגריצא ובנו רבי יחיאל דנציגר.

לאחר מלחמת העולם הראשונה פרעו ביהודי העיר חיילי הצבא הכחול, ומצבם הכלכלי של יהודי המקום הורע. כתוצאה מכך היגרו רבים מיהודי העיר לארצות הברית.

בין מלחמות העולם התגברה בעיר הפעילות הציונית, והתקיימו בה תנועות נוער ציוניות שונות, לצד פעילות של אגודת ישראל, שאנשיה היו ברובם מחסידות גור. בשנים אלה הוקמו בעיר בית ספר וגן ילדים עבריים, וכן בתי ספר מרשת בית יעקב ומרשת ציש"א. בסוף שנות השלושים סבלו יהודי העיר מגל האנטישמיות הפולני, שבא לידי ביטוי בהצבת משמרות חרם ליד חנויות היהודים, בארגון הפגנות נגד היהודים, תוך תקיפת יהודים, וביידוי אבנים על בתי היהודים ועל בית הכנסת בעיר.

בתקופה זו נמנו בעיר כ-5,000 יהודים, רוב תושביה.

### בשואה
בימים הראשונים למלחמת העולם השנייה הופצצה גרוייץ בידי מטוסים גרמניים, ומספר מתושביה היהודים נהרגו. ב-8 בספטמבר 1939 נכנסו הגרמנים לעיר, וב-12 בחודש ריכזו אנשי ס"ס כמה אלפי גברים מהעיר, ובהם יהודים רבים, והצעידו אותם לרווה מזובייצקה, כאשר התשושים נורו למוות. שם שוחררו היהודים רק לאחר שמשפחותיהם שילמו עבורם סכומי כופר.

באוקטובר 1939 הפכה גרוייץ למרכז השלטון הגרמני במחוז. עד מהרה הועלו באש בית הכנסת ובית המדרש שבעיר, רכוש יהודי בה נבזז, וכ-400 יהודים חרדים נורו בה למוות. בהמשך, מונה בעיר יודנרט, בראשות נוח ביטר, אשר נצטווה לספק לגרמנים כ-1,000 עד 1,200 עובדים יהודים מדי יום, ולהעביר לגרמנים רכוש וכספים, לעיתים תחת איום בהוצאה להורג של בני ערובה.

ביולי 1940 הוקם בעיר גטו, אליו הובאו גם יהודים מיישובי הסביבה, ובו שוכנו בצפיפות רבה כ-5,850 יהודים. בשל שמועות על השמדה צפויה של יהודי הגטו, נמלטו ממנו יהודים רבים לביאלובז'גי, שם נרצחו רבים מהם בעת הגעתם, והיתר הועברו למחנה ההשמדה טרבלינקה.

ב-28 בפברואר 1941 חוסל גטו גרוייץ, ויהודיו הועברו לגטו ורשה. קבוצת עובדים יהודים בת כ-250 איש שהושארה בגרוייץ חוסלה בידי הגרמנים ב-4 ביוני 1943 ביער ליד חינוב. קבוצת עובדים יהודים נוספת בת 83 איש, ששולחה למחנה עבודה בסמולנסק, נרצחה שם. שני בתי העלמין היהודיים בעיר נהרסו בידי הגרמנים והפולנים המקומיים, ומצבותיהם שימשו לסלילת כביש בעיר.

לאחר השואה שבו לעיר יהודים בודדים, וחלקם נרצחו בידי פולנים מקומיים.

## קישורים חיצוניים

* 
* 
* גרוייץ ב אתר מרכז מורשת יהדות פולין
* 
* 
* 

קטגוריה:מזוביה: ערים
קטגוריה:מזוביה: עיירות יהודיות
קטגוריה:גטאות בפולין
הבזק אור חולף

**הבזק אור חולף** הוא אלבום הסולו הראשון של הזמר שאנן סטריט, סולנה של להקת "הדג נחש", כיוצר עצמאי. האלבום יצא במרץ 2007 בלייבל "עננה", השייך לחברת "הד ארצי" בהפקתו המוזיקלית של אבי ליבוביץ'. האלבום שונה מאוד מאלבומיה של להקת "הדג נחש" והוגדר על ידי סטריט כאלבום שנעשה על מנת "להתמודד עם דברים שלא התאים להתמודד איתם במסגרת הלהקה". סטריט, שכתב את מילות השירים, תכנן ששליבוביץ' ילחין אותם עבור זמרים אחרים, אך ליבוביץ' שכנע אותו כי הוא אמור לבצע אותם בעצמו.

באלבום מתארחים מספר רב של אמנים: חוה אלברשטיין בשיר "נפשי" שמילותיו נכתבו במאה ה-14 על ידי עמנואל הרומי, תמר אייזנמן בשיר "חורק", דנה עדיני בשיר "Share" וגליה ירון וזוהר עזרא ששרים בשיר "בכוח הדמיון". עזרא שר גם בשיר "הסערה" החותם את האלבום, שיר שנכתב והולחן על ידי אהובה עוזרי.

תוכני האלבום עוסקים במגוון רחב של נושאים - השירים "סדרה אמריקנית" ו"Share" עוסקים במחאה אקטואלית - פוליטית, בשיר "אשה אחת" משולב טקסט בערבית שנכתב בסיועו של סייד קשוע ויש בכך ניסיון לחבר בין תחושת היחיד למציאות הפוליטית. השיר "כאב הראש הזה" עוסק במותה של טובה, אחותו של שאנן סטריט שנפטרה ממחלת הסרטן

## רשימת השירים

## משתתפים באלבום

* שאנן סטריט - מילים שירה
* אבי ליבוביץ' - לחן, עיבוד, קלידים, טרומבון
* חוה אלברשטיין - שירה
* תמר אייזנמן - שירה, קולות רקע
* דנה עדיני- שירה, קולות רקע
* גליה ירון - שירה, קולות רקע
* זוהר עזרא - שירה, קולות רקע
* רון אלמוג - תופים
* גיא אדריאן - גיטרה בס
* יניב טייכמן - עוד, גיטרה אקוסטית, סאז
* גליה חי- ויולה
* איילת בק - כינור
* הדר כהן - כינור
* מיה בלזיצמן - צ'לו
* דודוש קלמס - ווקודר, סינתיסייזר
* יאלי סטריט - בסון

## להאזנה
* הבזק אור חולף - כל שירי האלבום בערוץ היוטיוב הרשמי של שאנן סטריט

## קישורים חיצוניים

## הערות שוליים

קטגוריה:אלבומי היפ הופ ישראליים
ברברה מארי

**ברברה אן מארי** (באנגלית: **Barbara Ann Murray**; 27 בספטמבר 1929 - 20 במאי 2014) הייתה שחקנית אנגלייה.

## ביוגרפיה
מארי נולדה ב-1929 בלונדון. בשנות הארבעים והחמישים של המאה העשרים הייתה שחקנית בתפקידים ראשיים בסרטים בריטיים רבים כמו "דרכון לפימליקו" (1949) ו-"Meet Mr. Lucifer" מ-1953. היא המשיכה להופיע בסרטי קולנוע בשנות השישים בין השאר בסרטו של טוני הנקוק "The Punch and Judy Man", ובנוסף החלה להופיע בטלוויזיה. תפקידה הידוע ביותר הוא כליידי פמלה ויילדר בסדרת הדרמה "The Plane Makers" ובסדרת ההמשך "The Power Game".

תפקידים נוספים בטלוויזיה היו בסדרות "The Escape of R.D.7," ב-"Danger Man", בסדרה "המלאך" ב-"Department S, Strange Report" ובסדרת הדרמה "משפחת פאליסר" עיבוד טלוויזיוני לרומנים הפוליטיים של אנתוני טרולופ. ב"משפחת פאליסר" שיחקה מארי בתפקיד מאדאם מקס גסלר, אלמנה אוסטרית עשירה. עוד השתתפה בסדרה "The Mackinnons", בתת-סדרה "Black Orchid" מתוך סדרת המדע בדיוני "דוקטור הו", בסיטקום "אלברט וויקטוריה" ובסדרה "The Bretts".

### חיים אישיים
למארי נולדו שלוש בנות מנישואיה לשחקן ג'ון ג'סטין. בני הזוג התגרשו ב-1964 אחרי 12 שנות נישואים. בעלה השני היה ביל הולמס, מורה לאנגלית ושחקן לשעבר שהופיע בשם הבמה פיטר הולמס. גם נישואים אלה הסתיימו בגירושים.

## פילמוגרפיה
* אנה קארנינה (1948) Anna Karenina
* דרכון לפימליקו (1949) Passport to Pimlico
* (1949) Badger's Green
* (1949) Boys in Brown
* (1949) A Boy, a Girl and a Bike
* (1951) Mystery Junction
* (1951) Another Man's Poison
* (1952) The Frightened Man
* (1953) Street Corner
* (1953) Meet Mr. Lucifer
* (1954) The Teckman Mystery
* (1957) Doctor at Large
* (1957) Campbell's Kingdom
* (1958) A Cry from the Streets
* (1959) Operation Bullshine
* (1963)  The Punch and Judy Man
* (1963) רופא במצוקה Doctor in Distress
* (1968) A Dandy in Aspic
* (1970) Some Will, Some Won't
* (1971) Up Pompeii
* (1972) Tales From the Crypt
* (1980) The Curse of King Tut's Tomb
* (1999) The Harpist

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1929
קטגוריה:בריטים שנולדו ב-1929
קטגוריה:בריטיות שנפטרו ב-2014
קטגוריה:בריטים שנפטרו ב-2014
גריבוב

**גריבוב** (בפולנית: **Grybów**; ביידיש: **גריבאוו**) היא עיירה במחוז נובי סונץ' שבפרובינציית פולין קטן בפולין, בה התקיימה עד השואה קהילה יהודית.

לגריבוב הוענקו זכויות עיר בשנת 1340 בידי קז'ימייז' השלישי, מלך פולין. במאה ה-19 הוקמה בעיירה תחנת רכבת, אשר תרמה להתפתחותה הכלכלית.

## יהודי גריבוב
באמצע המאה ה-18 נמנו בגריבוב 41 משפחות יהודיות. מסוף המאה ה-19 ישבו בעיירה אדמו"רים מענף של שושלת אדמו"רי צאנז, שהיוו את חסידות גריבוב, ובעיירה פעל תלמוד תורה.

מראשית המאה ה-20 התקיימה בעיירה גם פעילות ציונית ערה, כשהמפלגה הבולטת הייתה הציונים הכלליים, וכן פעלו במקום תנועות נוער ציוניות.

בשנים שלאחר מלחמת העולם הראשונה וטרם מלחמת העולם השנייה נערכו ביהודי העיירה פרעות בידי פולנים מקומיים.

### בשואה
בימים הראשונים למלחמת העולם השנייה נמלטו רבים מיהודי העיירה מזרחה. עם כניסת הגרמנים למקום בספטמבר 1939, החלו בחטיפת יהודים מהעיירה לעבודות כפייה, והטילו על יהודי המקום גזירות שונות, ובהן חובת ענידת סרט על הזרוע, הגבלות תנועה, וחובת תשלום סכומי כופר גבוהים. כמו כן, הוקם בעיירה יודנרט, אשר נצטווה לספק לגרמנים כוח אדם יהודי לעבודות כפייה. בסתיו 1940 נמנו בגריבוב 1,320 יהודים, שיעור גבוה מאוכלוסייתה.

במאי 1941 הובאו לעיירה כ-400 יהודים שגורשו בחוסר כל מיישובי הסביבה, והקהילה המקומית התגייסה לעזרתם. כמו כן, פעל בעיירה סניף של יס"ס. בתחילת 1942 פונו היהודים ממרכז העיירה, ורוכזו במספר סמטאות בפאתיה, שם סבלו מרעב, תוך שהמשטרה הפולנית אוסרת על העברת מזון ליהודים במקום.

בפברואר 1942 נלקחו מהעיירה 30 יהודים שהשתייכו למפלגות ציוניות, והוצאו להורג בנובי סונץ', ו-10 יהודים נוספים הוצאו להורג בגריבוב עצמה באופן פומבי. באותה עת התגברו חטיפות יהודים מהעיירה למחנות עבודה, וקשישים וחולים יהודים שנתפסו ברחובותיה הועברו להסגר בראבקה. כמו כן, הוטלו על יהודי העיירה סכומי כופר נוספים.

באמצע אוגוסט 1942 ציוו הגרמנים על כל יהודי העיירה לעבור לנובי סונץ'. בעת הגירוש הופרדו הזקנים והחולים, ונרצחו בסביבות העיירה. כ-1,500 היהודים הנותרים הועברו לגטו בנובי סונץ', וגורלם היה כגורל יתר יהודי המקום. כמה עשרות צעירים יהודים הושארו באופן זמני בגריבוב עבור איסוף וסידור הרכוש היהודי בה.

באוגוסט 1944 הוקם בגריבוב מחנה עבודה בו הועסקו כ-200 אסירים, ובהם יהודים. מחנה זה חוסל בינואר 1945.


קובץ:Grybów synagogue.jpg|בית הכנסת של גריבוב
קובץ:Jude-cmentarz Grybów.jpg|שער בית הקברות היהודי של גריבוב


## קישורים חיצוניים

* 
* גריבוב באתר מרכז מורשת יהדות פולין
* 
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:שואת יהודי פולין: קהילות
קטגוריה:יישובים שהוקמו במאה ה-14
עמרי טלמור

**עמרי טלמור** (נולד ב-1 בפברואר 1980) הוא צלם ישראלי המתמחה בצילום אדריכלות ונוף בנוי.

## ביוגרפיה
טלמור נולד בבת ים לזוג הורים אנשי צבא וגדל ביישוב רעות. לאחר שירות צבאי כאיש קבע, למד צילום בחוג לתקשורת צילומית במכללת הדסה בירושלים. מאז סיום לימודיו הציג עבודות במגזיני אמנות וצילום בישראל ובחו"ל. הציג תערוכות יחיד וקבוצתיות בגלריות בירושלים, בחיפה, בלוס אנג'לס, בסן דייגו ובפורטלנד. 

ב-2015 הוצגה במוזיאון בית אורי ורמי נחושתן תערוכת יחיד שלו, במסגרתה הוצגה סדרה של 78 תצלומים, המתארים מבנים שונים שתכנן האדריכל מנחם באר ברחבי הארץ. סדרת הצילומים הופיעה גם בספר "אבני דרך, אבני בניין - דרכו האדריכלית של מנחם באר" בעריכת מוקי צור ויובל דניאלי ולאחר מכן גם בקטלוג התערוכה "באר בקיבוץ - האדריכלות של מנחם באר" שהוצגה בגלריה בבית האדריכל בתל אביב. טלמור מצלם לאדריכלים שונים וכן לערוץ האדריכלות באתר xnet מבית ידיעות אחרונות.

## ספרים וקטלוגים
*מוקי צור ויובל דניאלי: **אבני דרך - אבני בניין, על דרכו האדריכלית של מנחם באר**, הוצאת יד יערי, 2015
*מיכאל יעקובסון: **באר בקיבוץ - האדריכלות של מנחם באר**, עמותת האדריכלים, 2016

## קישורים חיצוניים
* 
* עמרי טלמור באתר מכללת הדסה
* עבודות של עמרי טלמור במגזין doc
* יובל דניאלי: צילום אדריכלי – בעקבות תערוכתו של עמרי טלמור: "האדריכלות של מנחם באר", באתר יד יערי, 25 בספטמבר 2015

קטגוריה:צלמים ישראלים
קטגוריה:בוגרי תיכון מכבים רעות - מו"ר
קטגוריה:בוגרי המכללה האקדמית הדסה ירושלים
קטגוריה:בת ים: אישים
קטגוריה:מודיעין-מכבים-רעות: אישים
קטגוריה:ישראלים שנולדו ב-1980
נמייה דקה סומאלית

**נמייה דקה סומאלית** (שם מדעי: *Galerella ochracea*) הוא מין של נמייה ממשפחת הנמייתיים האנדמית למדינת סומליה באפריקה. היא קרובת משפחה של הנמייה הדקה האנגולית.

זוהי נמייה קטנה יחסית. אורכה הממוצע 25–29 ס"מ ומשקלה 0.6 ק"ג. נמייה זו בעלת פרווה חומה-כתומה ולפעמים כהה יותר. הזנב ארוך, הגפיים קטנות, האוזניים קטנות והראש מוארך מעט עם אף מחודד ושינים חדות.

נמייה זו חיה בערבות והסוואנות של סומליה שבמזרח אפריקה והיא חיה בחבורות קטנות.

כמו רוב הנמיות היא אוכלת כל היוצאת לציד בעיקר ביום. היא אוכלת חרקים, זוחלים קטנים כמו לטאות ונחשים, יונקים קטנים ועופות וביצים וגם פירות.

## קישורים חיצוניים

קטגוריה:טקסונים שתוארו בידי ג'ון אדוארד גריי
קטגוריה:נמייתיים
קטגוריה:סומליה: בעלי חיים אנדמיים
קטגוריה:סומליה: יונקים
קטגוריה:בעלי חיים שתוארו ב-1848
קטגוריה:יונקים בסוואנה האפריקנית
נמייה דקה אפורה

**נמייה דקה אפורה** (שם מדעי: *Galerella pulverulenta*) הוא מין של נמייה ממשפחת הנמייתיים החיה בטבע באפריקה הדרומית.
## מאפיינים
זו נמייה קטנה שאורכה 55–69 ס"מ ומשקלה עד 1 קילוגרם. היא אפורה כהה עם זנב שקצהו שחור. גם הרגליים הקטנות כהות משאר הגוף.

הנמייה חיה בערבות עשב בדרום אפריקה בעיקר באזור הכף המערבי וגם מעט באנגולה. לא ברור באיזה אזורים הם נפוצים אבל כנראה שזה באזורים של הכף המערבי בעיקר וגם קצת בשאר דרום אפריקה.

נמייה זו שוכנת שיחים באזורי הכף הדרומיים של אפריקה, שם חיים מגוון של יצורים קטנים היכולים לשמש לה מזון. היא צדה מכרסמים קטנים (העיקריים הם בני הסוגים האפריקנים Otomys וRhabdomys) וחרקים, אך גם עופות, נחשים, דוחיים, עכבישים, רבי רגליים וחסרי חוליות אחרים וכן פירות שונים. לפעמים הם יתקפו חיה גדולה יותר מהטרף הרגיל כמו ארנבת או אפילו דוקרן הכף. את טרפם הם הורגים בנשיכה קטלנית בצווארו.

הם עצמם עלולים להיטרף על ידי חתולים גדולים, תנים, צבועים, פיתונים ועופות דורסים. אחד מבני החבורה שומר עליה מטורפים וכשמשמיע אזעקה כל הנמיות בורחים למאורה או למחסה.

## קישורים חיצוניים

* נמייה דקה אפורה, באתר ultimatefieldguide

קטגוריה:טקסונים שתוארו בידי יוהאן אנדראס וגנר
קטגוריה:נמייתיים
קטגוריה:דרום אפריקה: יונקים
קטגוריה:יונקים בסוואנה האפריקנית
קטגוריה:בעלי חיים ברמות דרום אפריקה
קטגוריה:בעלי חיים שתוארו ב-1839
נמייה דקה שחורת-זנב

**נמייה דקה שחורת-זנב** (שם מדעי: *Galerella sanguinea*) הוא מין של טורף ממשפחת הנמייתיים, החי ברחבי אפריקה שמדרום לסהרה בעיקר בערבות עשב וסוואנות. הוא קיבל את שמו עקב הזנב הארוך בעל הקצה השחור שלו.

## מאפיינים
לנמייה זו קרוב ל-50 תת-מינים הנפוצים ברחבי האזור האפרוטרופי. הנמיות חיות ברחבי מגוון בתי גידול מערבות ואזורים שחונים ועד לערבות שיחים וביצות. הם נדירים ביערות עבותים וצפופים ובמדבריות.

כמו ששמה מרמז, לנמייה הדקה גוף צר ומוארך שאורכו 27–40 ס"מ, זנבם באורך 23–33 ס"מ ומשקלו 640–715 גרם אצל זכרים ו-460–575 גרם בנקבות. הם בעלי פרווה שמשתנה לפי כל תת-מין מהנמייה הדקה השחורה (*Galerella sanguinea nigrata* ;לעיתים נחשבת למין עצמאי) שפרוותה שחורה ועד לחום-אדמדם ולכתום-אדום וחלק אף אפורים בהירים או "בלונדינים". הם בעלי זנב ארוך עם קצה שחור והרגליים קצרות.

## התנהגות
הנמיות חיות לבד או בקבוצות קטנות והן פעילות בעיקר ביום. הן מתחבאות במאורות בין העצים, הסלעים או בתל טרמיטים. הטריטוריה של הזכרים, הגדולים מהנקבות, יכולה לכלול כמה נקבות בשטחה והם נפגשים למטרות הזדווגות. הזכרים לא עוזרים לטפל בגורים הנולדים (בדרך כלל שני גורים להמלטה) לאחר הריון של 60–70 יום.

אלו טורפים קטנים הניזונים בעיקר מחרקים או עכבישים. בנוסף לחרקים הם אוכלים גם מכרסמים קטנים, זוחלים כמו לטאות ונחשים, דו-חיים, ביצים ואף נבלות. הם אוכלים גם פירות יער. לעיתים מטפסים על עצים שם הם יכולים לצוד עופות קטנים או עטלפים.

הנמייה עלולה לפגוע גם בלולי עופות, מה שגורם לציידים שונים לרדוף אותה באזורים רבים. כמה תת-מינים נחשבים מאוימים, אך המין עצמו לא נמצא בסכנה.

## תמונות

קובץ:Galerella sanguinea Zoo Praha 2011-1.jpg
קובץ:Black-tailed Mongoose (Herpestes sanguineus) (52134868777), crop.jpg |קצה זנבה של הנמיה הוא שחור, דבר הנותן לה את שמה.


## קישורים חיצוניים

* נמייה דקה שחורת-זנב באתר biodiversityexplorer
* נמייה דקה שחורת-זנב ב-namibian

קטגוריה:טקסונים שתוארו בידי אדוארד ראפל
קטגוריה:נמייתיים
קטגוריה:הרפובליקה הדמוקרטית של קונגו: יונקים
קטגוריה:טנזניה: יונקים
קטגוריה:קניה: יונקים
קטגוריה:בעלי חיים שתוארו ב-1836
קטגוריה:יונקים בסוואנה האפריקנית
קטגוריה:בורקינה פאסו: יונקים
קטגוריה:גמביה: יונקים
קטגוריה:סנגל: יונקים
קטגוריה:בנין: יונקים
קטגוריה:טוגו: יונקים
נמייה ננסית אתיופית

**נמייה ננסית אתיופית** או **נמייה ננסית מדברית** (שם מדעי: *Helogale hirtula*) היא מין של נמייה קטנה ביותר ממשפחת הנמייתיים והיא הנמייה השנייה בקוטנה במשפחה לאחר קרובת משפחתה נמייה ננסית מצויה. היא חיה בטבע באזורים תת-מדבריים במזרח אפריקה, בעיקר באזור אתיופיה, קניה וסומליה.
## מאפיינים
נמייה זו מזכירה מאוד את קרובת משפחתה הקטנה יותר וכמוה היא בעלת ראש מחודד עם אף מוארך ואוזניים קטנות, זנב ארוך יחסית ורגליים קצרות עם טפרים חדים. היא בערך באותם ממדים כמו קרובתה: אורכה 20–27 סנטימטרים ומשקלה 200–350 גרם. היא אדמדמה עד חומה והיא חיה רוב זמנה במחילות קרקעיות או מתחת לגזעי עצים.

כמו קרובתה היא חיה בלהקות קטנות השומרות מסכנות. הנמייה היא ציידת שאוכלת יצורים קטנים כמו זוחלים, צפרדעים, עכבישים וחרקים. היא אוכלת גם פירות.

בשל מצב שימורה לא נשקפת לה סכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:נמייתיים
קטגוריה:אתיופיה: יונקים
קטגוריה:בעלי חיים שתוארו ב-1904
נמייה ננסית מצויה

**נמייה ננסית מצויה** (שם מדעי: *Helogale parvula*) היא מין של נמייה קטנה ממשפחת הנמייתיים החיה באזור אפריקה שמדרום לסהרה. היא המין הקטן ביותר במשפחת הנמייתיים.

## מאפיינים
לנמייה זו ראש מחודד וטיפוסי לנמייה, אוזניים קטנות, זנב ארוך ורגליים קצרות עם טפרים חדים. זוהי הנמייה הקטנה ביותר בעולם וגם הטורף הקטן ביותר באפריקה. משקלה מגיע רק ל-210–350 גרם ואורכה 18–28 ס"מ. הפרווה אדמדמה-בהירה עד חומה-כהה.

נמייה זו חיה בטבע בערבות וסוואנות אפריקה, ביערות פתוחים ובאזורי שיחים. הם יימצאו באזורים עד גובה 2,000 מ'. הם מורגלים גם לאזורים אנושיים אך מתרחקים מיערות עבותים או מדבריות.
תפוצתם בטבע היא ממזרח אפריקה עד מרכז אפריקה ומאריתריאה ואתיופיה בצפון עד לטרנסוואל שבדרום אפריקה.

## הרגלים
נמייה זו חיה בקבוצות גדולות בטבע (2 עד 30 פרטים) והם חיים יחדיו באותה מאורה ולעיתים קרובות גם בקן גדול של טרמיטים וגם בין אבנים או גזעי עצים. הקבוצה בנויה על היררכיה שבראשה זוג בכיר ושאר הפרטים עוזרים לטפל בגוריהם ולשמור על הלהקה מטורפים. לעיתים הנחלות חופפות לנחלות של נמיות אחרות ואז מתנהלת קטטה רצינית בין שתי הקבוצות. המפסידים עשויים להתרחק כמה קילומטרים מהאזור של המנצחים.

הנמיות מתרבות בעונה הגשומה, בין אוקטובר לאפריל. רק הזוג הבכיר מתרבה והם ממליטים 4–6 גורים שמגיעים לבגרות אחרי 10 שבועות. עד אז הם נשארים במאורה הקרקעית שלהם ובני הקהילה שומרים עליהם מטורפים ומשיגים להם מזון.

ישנו קשר בין הנמיות הללו לעופות הקלאו ששני המינים אוכלים יחדיו בערבה וכשאחד מוצא טורף הוא משמיע קריאה וכולם בורחים.

כמו רוב הנמיות הם אוכלים בשר, בעיקר של חרקים שונים, בעיקר שוכני אדמה, עכבישים, עקרבים, עופות קטנים, מכרסמים קטנים ולטאות ונחשים קטנים. הם יאכלו גם פירות יער שהם ימצאו.

הם עצמם נטרפים על ידי חתולים גדולים, עופות דורסים, נחשים ולטאות כמו הכוח וגם קרוב משפחה רחוק שלהם - צבוע מנומר.

## קישורים חיצוניים

## הערות שוליים

קטגוריה:בעלי חיים שתוארו ב-1847
קטגוריה:הרפובליקה הדמוקרטית של קונגו: יונקים
קטגוריה:זמביה: יונקים
קטגוריה:טקסונים שתוארו בידי קרל יקוב סונדול
קטגוריה:יונקים בסוואנה האפריקנית
קטגוריה:מלאווי: יונקים
קטגוריה:נמייתיים
קטגוריה:ערכים שבהם תבנית בריטניקה אינה מתאימה
חגור לעץ

ממוזער|300px|חגור לעץ, צפון צרפת

**חיגור**  (באנגלית: **Girdling**) הוא פעולה של הסרת רצועה מהקליפה של העץ בכל היקפו ויצירת טבעת סביב הגזע. המטרה העיקרית בביצוע פעולה היא העלאת כמות הפרי, כתוצאה מהשארת המוטמעים הנוצרים בפוטוסינתזה בחלק העליון של העץ. מטרה נוספת נהוגה ביערנות. שם משתמשים בשיטה זו כדי למשוך לעץ שבו נעשתה פעולת החגור את החרקים והציפורים ולמנוע מהם להגיע ולפגוע בעצים אחרים מסביב.

## תהליך החיגור
עצים משתמשים בשני סוגי רקמות נפרדות להובלת מים וחומרים מזינים: העצה, למים וחומרים מומסים מהקרקע כלפי מעלה, והשיפה, המובילה בעיקר חומרים שהם תוצרי פוטוסינתזה, כלפי מטה. בתהליך החגור מסירים רצועה מהשיפה ונעצר מעבר סוכרים והורמונים מהעלים לשורשים. העצה של העץ לא נפגעת ולכן העץ יכול להעביר מים ומינרלים מהשורשים לעלים. בעצים בריאים, עיקר השיקום הוא על ידי הצמחת צינורות שיפה חדשים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יערנות
שרפת בתי היהודים בבורשה

**שרפת בתי היהודים בבורשה** התרחשה ב-4 ביולי 1930 בעיצומו של מסע אנטישמי שערכה במקום התנועה הלגיונרית. בשרפה נהרס מרכז העיר בורשה ברומניה ונשרפו 128 בתי יהודים, 4 בתי כנסת, בית מרקחת ובית הדואר. השרפה פרצה בו זמנית מחמישה מוקדים שונים וארכה שלוש שעות. היהודים טענו שהשרפה הוצתה על ידי האנטישמיים והאנטישמיים טענו שהיהודים הציתו את בתיהם באמצעות פצצות ורימונים כדי להאשים אותם.

בעקבות השרפה עצרו הז'נדרמים הרומנים 11 לגיונרים ובהם הכומר האורתודוקסי יואן דומיטרסקו, מי שהיה לאחר מכן המזכיר הכללי של התנועה הלגיונרית. העצורים זכו לביקור תמיכה של הנהגת התנועה הלגיונרית ובראשה קורנליו זליה קודריאנו. השרפה והמשפט זכו לסיקור עיתונאי נרחב ברומניה ומחוץ לה, והיהודים טענו שהשלטון מנסה לטשטש את האירוע. למשפט הובאו 250 עדים נוצרים ומאה עדים יהודים. המשפט נערך בסיגט, אך לאחר שהגיעו למקום סטודנטים רבים מתומכי קורנליו זליה קודריאנו, החליט ראש העירייה להעביר את ניהול המשפט לסאטו מארה. הרופא היהודי של העיר הודה בעדותו שהשרפה פרצה מביתו בגלל רשלנות וכל הנאשמים זוכו פרט לאחד שנקנס ב-5,000 לאי.

## קישורים חיצוניים
* 
* 
* Incendiul din 4 iulie 1930, a cutremurat Borșa 
* Mişcarea Legionară din Maramureş. Cum au incendiat legionarii casele evreilor din Borşa 

קטגוריה:אירופה: שרפות
קטגוריה:יהדות רומניה
קטגוריה:התנועה הלגיונרית
נמיית הסרטנים

**נמיית הסרטנים** (שם מדעי: *Herpestes urva*) היא מין של נמייה ממשפחת הנמייתיים, החיה בטבע בדרום-מזרח אסיה באזורי יערות, שדות לחים וביצות. תפוצתה בטבע היא מתת-היבשת ההודית לעבר דרום סין וטאיוואן ולדרום-מזרח אסיה עד למלזיה.

## מאפיינים
זו נמייה אפורה בעלת זנב רחב ואורכה הממוצע 36–52 ס"מ ומשקלה 1–2.3 ק"ג. היא בעלת פס לבן רחב על צווארה והפנים נראות מזוקנות מעט. החום של נמייה זו מוארך יחסית והעיניים והאוזניים קטנים, והזנב קצר ועבה.

נמייה זו נפוצה בקבוצות של עד 4 נמיות, והן יוצאות לצוד באזורי נחלים או ביער לפנות ערב או בלילה והן יודעות גם לשחות. כפי ששמן מרמז הטרף העיקרי שלהן הוא סרטנים שונים וגם דגים, צפרדעים, יונקים קטנים, רכיכות, עופות וביציהם וזוחלים קטנים.

הנמייה בעלת תפוצה רחבה ואינה בסכנת הכחדה.

## קישורים חיצוניים

## הערות שוליים

|מרכז|ממוזער|350px|נמיית סרטנים שניצודה בהודו

קטגוריה:טקסונים שתוארו בידי בריאן הוטון הודג'סון
קטגוריה:נמייתיים
קטגוריה:סין: יונקים
קטגוריה:הודו: יונקים
קטגוריה:בנגלדש: יונקים
קטגוריה:וייטנאם: יונקים
קטגוריה:בעלי חיים שתוארו ב-1836
נמיית הצווארון

**נמיית הצווארון** (שם מדעי: *Herpestes semitorquatus*) היא מין של נמייה ממשפחת הנמייתיים, החיה בטבע באזור היערות של אינדונזיה, ברוניי ומלזיה. נפוצה בעיקר באי בורנאו.
## מאפיינים
נמיית הצווארון מגיעה לאורך 45.5-40 ס"מ ומשקלה 4-3 ק"ג. היא בעלת פרווה חומה בהירה ורגליים שחורות. שיער הצוואר שלה גדול ועבה ומכאן שמה. כמו כן היא בעלת אף מוארך, אוזניים קטנות ורגליים וטפרים קטנים.

הנמייה חיה בטבע רק באי בורנאו יערות הגשם והיא מין המתמחה בטיפוס. היא חיה לבד ויוצאת לצוד בלילות אוכלת מה שנקרא בדרכה והיא מטפסת כדי לצוד עופות, עטלפים, לטאות עצים וביצים וגם תאכל פירות.

לנמייה זו שני תת-מינים:
**H. s. semitorquatus* 
**H. s. uniformis*

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:נמייתיים
קטגוריה:בורנאו: יונקים
קטגוריה:יונקים ביערות הגשם של דרום-מזרח אסיה
קטגוריה:בעלי חיים שתוארו ב-1846
נמייה אסייתית קטנה

**נמייה אסייתית קטנה** (שם מדעי: *Herpestes javanicus*) היא מין של נמייה ממשפחת הנמייתיים החיה בטבע באסיה. מין זה של נמייה קטן בהרבה מקרובי משפחתו שחיים באותו אזור.

האורך של הנמייה מגיע ל-509-671 מ"מ. הגוף שלה דק ומוארך עם חוטם מחודד, הרגליים קטנות ובעלות טפרים והזנב עבה וארוך. הזכרים גדולים ובעלי ראש גדול וחזק יותר מהנקבות.

נמיות אלה חיות ביערות פתוחים יחסית, ערבות ואזורים הרריים ברחבי אסיה מעיראק ועד לסין וכנראה גם באי ג'אווה, אך הן הופצו על ידי האדם למדינות שונות כמו הוואי, איי הודו המערביים ויערותיה של דרום אמריקה וגם לאיים באוקיינוס השקט, ההודי ואיי הים התיכון, בכל האזורים הללו הנמיות הטורפות והקולניות הן נזק אקולוגי גדול. הן מסוגלות לחיות גם באזורי הומי אנשים.

הנמייה היא ציידת הניזונה בעיקר ממכרסמים קטנים ומזוחלים, כולל נחשים. הנמייה מהפנטת נחשים כגון מיני קוברה, צפע הודי וצפע, מרקדת סביב הנחש ומקשה עליו להכות בה. אז היא תוקפת אותו ובנשיכה בראשו הורגת את הנחש. היא גם חסינה לארס של נחשי פתן. בנוסף לחיות היא תאכל גם פירות וירקות שהיא תמצא.

הנמיות חיות במבנה של קבוצות קטנות משוטטות יחדיו. 

## תת-מינים
תת-מיני הנמייה הם:
*H. j. javanicus
*H. j. exilis
*H. j. orientalis
*H. j. pallipes
*H. j. palustris
*H. j. peninsulae
*H. j. perakensis
*H. j. rafflesii
*H. j. rubifrons
*H. j. siamensis
*H. j. tjerapai

המין נמייה הודית קטנה (*Herpestes auropunctatus*) הופרד למין עצמאי לאחר שנחשב בעבר לתת-מין שלה.

## קישורים חיצוניים

## הערות שוליים

קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1818
קטגוריה:נמייתיים
קטגוריה:תאילנד: יונקים
קטגוריה:מלזיה: יונקים
קטגוריה:סין: יונקים
קטגוריה:בהוטן: יונקים
קטגוריה:הודו: יונקים
קטגוריה:עיראק: יונקים
נמייה הודית חומה

**נמייה הודית חומה** (שם מדעי: *Herpestes fuscus*) היא מין של נמייה החיה בטבע רק בקצה הדרום-מערבי של הודו ובסרי לנקה. לעיתים היא נחשבת לתת-מין של נמייה אסייתית קטנה.

זו נמייה גדולה יחסית למיני הנמיות האסייתיים והיא מגיעה למשקל 2-7 ק"ג כשאורכה 19-33 ס"מ. היא בעלת פרווה חומה כהה והרגליים שחורות. הזנב עבה וארוך מאוד כשני שלישים מאורך הגוף. לנמייה פרווה עבה על רגליה האחוריות מה שעוזר להבחין במינה.

הם חיים בטבע באזורים הרריים בטווח גובה 700-1,300 מטרים בהרי גהט המערביים בעיקר במדינות קרנאטקה וקרלה ובקצה טאמיל נאדו שבהודו ובעיקר בהרי נלג'ירי וכן בסרי לנקה. נמייה זו מצויה בסכנת הכחדה עקב הפגיעה באזור חיותה ועקב פיזורי אוכלוסיות בין ההרים השונים.

הנמיות הם ציידות ליליות הניזונות מיצורים קטנים כמו עכברים, חולדות, חרקים, עכבישים, עקרבים, לטאות ונחשים כולל ארסיים. הנמייה מחוסנת מארס של נחשים כמו הקוברה המרשים. היא תאכל גם פירות שהיא תמצא.

## גלריה

קובץ:Indian Brown Mongoose Herpestes fuscus.JPG
קובץ:Indian Brown Mongoose.jpg
קובץ:CynictisMaccarthiaeWolf.jpg


## ראו גם
*נמייה
*נמייה מצויה

## קישורים חיצוניים

## הערות שוליים

קטגוריה:טקסונים שתוארו בידי ג'ורג' רוברט וטרהאוס
קטגוריה:נמייתיים
קטגוריה:סרי לנקה: יונקים
קטגוריה:הודו: יונקים
קטגוריה:בעלי חיים שתוארו ב-1838
נמיית רודי

**נמיית רודי** (שם מדעי: *Herpestes smithii*) היא מין של נמייה גדולה ממשפחת הנמייתיים, החיה בטבע ביערות ומישורים פתוחים ברחבי הודו וגם בסרי לנקה.

הנמייה בעלת פרווה חומה-אדמדמה וזנב ארוך. היא מזכירה את הנמייה ההודית האפורה, אך גדולה ממנה ופרוותה אדמדמה ולא חומה וכן הזנב בקצה שלה שחור, ולמרות זאת הם חיים בכמעט אותם סביבות ברחבי הודו. אורכה של הנמייה 39-47 ס"מ ומשקלה 2.7 ק"ג.

אלו הם חיות יער החיות בבדידות יחסית, אך נפוצים גם בשדות אורז ומישורים גבוהים שונים. כמו רוב הנמיות הם צדות ביום ובלילה.

הנמייה אוכלת בשר של חיות קטנות יותר ולא מפחדת לתקוף גם נחשים ארסיים, אותם היא מהפנטת בריקודה המהיר וכשהנחש מתעייף היא נושכת אותו בצווארו והורגת אותו. בנוסף לנחשים היא אוכלת חרקים, עכבישים, עקרבים, מכרסמים קטנים, לטאות ואף דגים. הם אוכלים גם פירות וירקות שהם מוצאים.

לעיתים המקומיים צדים אותם עקב מנהגם לטרוף תרנגולות שהם מוצאים. עם זאת לא נשקפת להם סכנת הכחדה.

## קישורים חיצוניים

## הערות שוליים

[400px|ממוזער|מרכז|נמיית רודי צדה נחש ב[בנגלורו.]]

קטגוריה:טקסונים שתוארו בידי ג'ון אדוארד גריי
קטגוריה:נמייתיים
קטגוריה:הודו: יונקים
קטגוריה:סרי לנקה: יונקים
קטגוריה:בעלי חיים שתוארו ב-1837
נמייה שחורת-כפות

**נמייה שחורת-כפות** (שם מדעי: *Bdeogale nigripes*) היא מין של טורף קטן השייך למשפחת הנמייתיים,  אשר חי בטבע במרכז אפריקה.

נמייה זו נפוצה ביערות במדינות:אנגולה, קמרון, הרפובליקה הדמוקרטית של קונגו, גבון, הרפובליקה של קונגו וניגריה.
## מאפיינים
הנמייה באורך 35–40 ס"מ ומשקלה 2–3.5 ק"ג. היא בעלת זנב ארוך, פרווה חומה-כהה ארוכה וכפי ששמה מרמז כפות רגליים שחורות, והיא בעלת 4 אצבעות ברגל בשונה מרוב הנמיות, להן 5 אצבעות.

הנמייה חיה ביערות סבוכים, יערות במבוק, וביצות. הנמיות יוצאות בלילה לציד המבוסס בעיקר על מכרסמים וחרקים, אך גם על פירות.

לא ידוע הרבה על הרגלי הנמייה, אך מעריכים שהיא אינה בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי ז'אק פושרן
קטגוריה:נמייתיים
קטגוריה:בעלי חיים שתוארו ב-1855
קטגוריה:הרפובליקה הדמוקרטית של קונגו: יונקים
קטגוריה:הרפובליקה של קונגו: יונקים
קטגוריה:קמרון: יונקים
נמייה עבת-זנב

**נמייה עבת-זנב** (שם מדעי: *Bdeogale crassicauda*) היא מין של טורף קטן השייך למשפחת הנמייתיים, החיה בטבע במרכז אפריקה מדרומה של קניה עד למרכז מוזמביק.
## מאפיינים
זוהי נמייה קטנה שאורכה 40–50 ס"מ ומשקלה 0.9-1.6 ק"ג. היא בעלת פרווה עבה ואפורה ופנים מוארכות ומחודדות מעט. כפי שמשתמע משמה היא בעלת זנב ארוך ועבה.

הנמייה חיה בחבורות קטנות בערבות עשב ואוכלת מגוון מזונות מהחי והצומח, בעיקר חרקים, יונקים קטנים, זוחלים כמו נחשים, עופות וביצים וגם פירות.

זו נמייה חשאית שלא ידוע הרבה עליה.

## תת-מינים
**B. c. crassicauda* - נפוץ במרכז מוזמביק, מלאווי וזמביה
**B. c. nigrescens* - נפוץ במרכז קניה
**B. c. omnivora* - נפוץ בחופים הצפוניים של טנזניה ושל קניה. מצוי בסכנת הכחדה
**B. c. puisa* - נפוץ בצפון מוזמביק ודרום טנזניה
**B. c. tenuis *- נפוץ בזנזיבר. עלול להיות בסכנת הכחדה בקרוב

## קישורים חיצוניים

* נמייה עבת זנב באתר inaturalist

## הערות שוליים

קטגוריה:בעלי חיים שתוארו ב-1852
קטגוריה:טקסונים שתוארו בידי וילהלם פטרס
קטגוריה:נמייתיים
קטגוריה:טנזניה: יונקים
קטגוריה:מוזמביק: יונקים
קטגוריה:יונקים בסוואנה האפריקנית
נמיית ג'קסון

**נמיית ג'קסון** (שם מדעי: *Bdeogale jacksoni*) היא מין של טורף קטן השייך למשפחת הנמייתיים, שתפוצתה בטבע היא באזור קטן מאוד באפריקה במדינות: קניה, אוגנדה וטנזניה. מצב השימור שלה הוא קרוב לסיכון. היא קרויה ע"ש המגלה שלה פרדריק ג'קסון (1860–1929).
## מאפיינים
נמיית ג'קסון היא נמייה בינונית שאורכה מעל 50 סנטימטרים ומשקלה 2–3 קילוגרם. הפרווה הארוכה היא בצבע שחור-לבן, אך החזה, הצוואר והצד התחתון של הפנים והלחיים הם צהבהבים. הרגליים חומות או שחורות והזנב העבה לבן.

נמייה זו חיה בטבע ביערות הרריים, יערות במבוק וג'ונגלי שפלה אפריקאים והיא מחפשת טרף באזורי ביצות סבוכים באזורים אלה. נמייה זו יוצאת בלילה ומתחבאת בין השיחים.

הנמייה היא אוכלת בשר שניזונה מחרקים שונים כולל נמלים ציידות, חיפושיות, מכרסמים קטנים (בעיקר מהסוגים *Praomys*, *Otomys* ו-*Dasymys*) המהווים 50% מהתזונה, וכן לטאות, נחשים, ביצים, רכיכות ותולעים.

לא ידוע הרבה על הרבייה אצלם, אך הם חיים לבדם או בזוגות ולא בלהקות.

## ראו גם
*נמייה
*נמייה שחורת-כפות
*נמייה עבת-זנב

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:נמייתיים
קטגוריה:קניה: יונקים
קטגוריה:בעלי חיים שתוארו ב-1894
נמייה ננסית

**נמייה ננסית** (שם מדעי: *Helogale*) הוא סוג של נמייה החיה באפריקה שמדרום לסהרה. נמיות אלה הן הנמיות הקטנות ביותר בעולם. משקלן הממוצע עד 350 גרם ואורכן 20-27 ס"מ. הן חיות בחבורות קטנות בסוואנות באפריקה וניזונות מיצורים קטנים כמו חרקים, זוחלים קטנים ומכרסמים.

בסוג זה שני מינים:
*נמייה ננסית אתיופית (Helogale hirtula) - נפוצה רק באזור מזרח אפריקה בקניה, סומליה ואתיופיה. יש לה חמישה תת-מינים.
*נמייה ננסית מצויה (Helogale parvula) - נפוצה בדרום מזרח אפריקה מאתיופיה ואריתריאה עד לדרום אפריקה. יש לה שבעה תת-מינים.

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי ג'ון אדוארד גריי
קטגוריה:נמייתיים
נמייה עבת-זנב (סוג)

**נמייה עבת-זנב** (שם מדעי: *Bdeogale*) הוא סוג של טורפים ממשפחת הנמייתיים בו 3 מינים החיים בערבות עשב וביערות גשם במערבה של אפריקה.

אלו נמיות גדולות שמסתתרות במשך היום ובלילה יוצאים לצוד יצורים קטנים כמו חרקים, זוחלים ועכברים.

## מינים
*נמייה שחורת-כפות (*Bdeogale nigripes*) - נפוצה בעיקר בקניה וטנזניה
*נמיית ג'קסון (*Bdeogale jacksoni*) - נפוצה בעיקר בקניה, טנזניה ואוגנדה. קרובה לסכנה בטבע
*נמייה עבת-זנב (*Bdeogale crassicauda*) - נפוצה מניגריה עד לרפובליקה הדמוקרטית של קונגו

בכמה מיונים משייכים את תת-המין של הנמייה עבת-הזנב *Bdeogale crassicauda omnivora* למין עצמאי (*Bdeogale omnivora*).
## קישורים חיצוניים

קטגוריה:בעלי חיים שתוארו ב-1850
קטגוריה:טקסונים שתוארו בידי וילהלם פטרס
קטגוריה:נמייתיים
נמייה מפוספסת

**נמייה מפוספסת** או **מונגוס** (שם מדעי: *Mungos*; משמעות השם הוא "נמייה") הוא סוג של טורפים קטנים ממשפחת הנמייתיים החיים ברחבי אפריקה שמדרום לסהרה בסוואנה. ומתגודדים בחבורות גדולות.

ישנם 2 מיני מונגוסים:
*נמייה מפוספסת גמביאנית (*Mungos gambianus*) - חי במערב אפריקה מגמביה עד לניגריה
*נמייה מפוספסת מצויה (*Mungos mungo*) - חי במרבית אפריקה שמדרום לסהרה עד לדרום אפריקה ברחבי הסוואנות. 

אלו הם טורפים זריזים הניזונים ממגוון יצורים קטנים וגם מפירות וירקות שהם מוצאים. הם לא מפחדים ממאבק בנחשים ארסיים ומתמחים גם בשבירת ביצים על ידי הפלתן על אבנים.

## קישורים חיצוניים

* נמייה מפוספסת, באתר Mammal Species of the World

קטגוריה:בעלי חיים שתוארו ב-1795
קטגוריה:טקסונים שתוארו בידי פרדריק קיוויה
קטגוריה:נמייתיים
קוסימן אלכסנדר

**קוסימן אלכסנדר** (שם מדעי: *Crossarchus alexandri*) הוא מין של נמייה מהסוג קוסימן החי בטבע ביבשת אפריקה בעיקר סביב המדינות קונגו ואוגנדה.

קוסימן זה קרוב למין קוסימן אנגולי ודומה לו במראו ובממדיו. אורכו 30–45 ס"מ ומשקלו 0.45–1.4 ק"ג. הזנב מגיע ל-15–25 ס"מ.

הקוסימן האלכסנדרי גם חי באתרים חופפים לקוסימן האנגולי וחי כמותו ביערות גשם. הוא יוצא בלילות לחפש מזון וניזון מחרקים וזחלים, עכבישים, סרטנים, מכרסמים קטנים וזוחלים קטנים וגם מפירות.

הם מתרבים בכל ימות השנה והגורים נולדים לאחר 8 שבועות. הם נגמלים אחרי 3 שבועות ומגיעים לבגרות מינית אחרי 3 חודשים.

## ראו גם
*קוסימן מצוי
*נמייה
*נמייה ננסית מצויה
## קישורים חיצוניים

## הערות שוליים

קטגוריה:בעלי חיים שתוארו ב-1907
קטגוריה:טקסונים שתוארו בידי אולדפילד תומאס
קטגוריה:נמייתיים
קטגוריה:הרפובליקה הדמוקרטית של קונגו: יונקים
קטגוריה:יונקים ביערות הגשם האפריקאים
קוסימן

**קוסימן** (שם מדעי: *Crossarchus*) הוא סוג של טורפים קטנים ממשפחת הנמייתיים בעלי אף מוארך, החיים במאורות בקרקע ויוצאים לצוד בלילות ביערות ובביצות סבוכות במערב אפריקה מאוגנדה עד סיירה לאון.

## מיון
*קוסימן אלכסנדר (*Crossarchus alexandri*)
*קוסימן אנגולי (*Crossarchus ansorgei*)
*קוסימן מצוי (*Crossarchus obscurus*)
*קוסימן שטוח-ראש (*Crossarchus platycephalus*)

## קישורים חיצוניים

קטגוריה:בעלי חיים שתוארו ב-1825
קטגוריה:טקסונים שתוארו בידי פרדריק קיוויה
קטגוריה:נמייתיים
מורשה נגישות

**מורשה נגישות** הוא אדם שתפקידו לסייע באפיון, תכנון, בקרה, ופיקוח על יישום דרישות להתאמות נגישות השירות ללקוחות עם מוגבלות על פי דרישות חוק שוויון זכויות לאנשים עם מוגבלות, כך שאנשים עם מוגבלות יוכלו לצרוך שירותים אלה באופן שוויוני, עצמאי ובטיחותי.

יש להבחין בין מורשה נגישות מבנים תשתיות וסביבה (מתו"ס), האחראי לרכיבים הבנויים והתשתיתיים, לבין מורשה נגישות השירות, האחראי להתאמות בשירות, כולל אביזרים (ריהוט, שילוט, מערכות שמע) ונהלים (פטור מתור במקרים מסוימים, אפשרות להסתייע במלווה ובחיית שירות, התאמות בדרכי היבחנות).

## דרישות תפקיד מורשה הנגישות

לקבלת הסמכה כמורשה נגישות השירות יש לעמוד באחת מההגדרות הבאות:

* אדריכל, מהנדס או הנדסאי.
* בעל מקצוע אקדמי או טכנולוגי אשר שר הכלכלה, בהתייעצות עם נציב שוויון זכויות לאנשים עם מוגבלות, הכיר בו כמקצוע מתאים להכרה בו כמורשה לנגישות השירות, לרבות רופא, אח, מרפא בעיסוק, פיזיותרפיסט, פסיכולוג, עובד סוציאלי, או קלינאי תקשורת; סוציולוג, מהנדס תעשייה וניהול, וכן מעצב פנים, עוסק בחינוך, עוסק במדעי ההתנהגות, אם הם בעלי תואר אקדמי בתחום העיסוק.
* בעל תואר אקדמי מוכר בנגישות לאנשים עם מוגבלות.
* בעל תואר שני בתחום כלשהו.

בנוסף, על מורשה נגישות לעמוד בתנאים שבחוק, הכוללים, בין היתר, קורס מורשי נגישות השירות, הכשרות מקצועיות, עמידה בבחינות ורישום בפנקס מורשי נגישות השירות המנוהל על ידי משרד הכלכלה.

## תפקידי מורשה נגישות

מורשה נגישות מנחה את ספקי השירותים ביצירת תנאים שיבטיחו את מתן השירות לאנשים עם מוגבלות באופן שוויוני, וברמת נוחות, איכות ובטיחות כפי שניתנת לכלל הציבור. תנאים אלו נוספים על תנאי נגישות המבנה. דוגמה: שירות הניתן במבנה הומה אדם ודורש מעבר בין מספר נותני שירות, אינו נגיש לאנשים עם מוגבלות שכלית, המתקשים להתמצא, גם אם המבנה עצמו נגיש. 

מורשי נגישות השירות מנחים את החייבים בנגישות לגבי:
* זיהוי והסרת חסמי נגישות הקיימים בתהליכי שירות ובאופן בו השירות ניתן בפועל, והסרתם.
* התאמת עיצוב הפנים של המקומות בהם ניתן השירות – ריהוט, שילוט, אמצעי עזר וכדומה.
* התאמת אמצעי מתן השירות.
* התאמת המידע הנמסר ללקוחות בכתב ובעל פה.
* הדרכת עובדים לגבי מתן שירות נגיש לאנשים עם מוגבלות.
* התאמות נוספות במקומות המיועדים לאנשים עם מוגבלות - כגון משרדי המוסד לביטוח לאומי, לשכות רווחה, מעונות יום שיקומיים ומתקני ספורט המיועדים לאנשים עם מוגבלות וכדומה.
* ייעוץ למעסיקים המבקשים להתאים את מקום העבודה לעובד עם מוגבלות ולקבל לשם כך מימון מהמדינה.

## קישורים חיצוניים
* מורשה לנגישות השירות, באתר של נציבות שוויון זכויות לאנשים עם מוגבלות
* מורשי נגישות , באתר של משרד הכלכלה

## הערות שוליים

קטגוריה:נגישות
קטגוריה:נגישות חינוך והשכלה
קטגוריה:נגישות מידע ותקשורת
קטגוריה:משרד הכלכלה
נמייה דקה

**נמייה דקה** (שם מדעי: *Galerella*) היא סוג של נמייתיים החיים ברחבי אפריקה וכוללים 4 מינים בעלי גוף מוארך וזנבות ארוכים עם קצה שחור. הם חיים בסוואנות, בקבוצות קטנות בהם הם מחפשים ואוכלים מזון הן מהחי והן מהצומח. חלק מהחוקרים רואים בסוג זה טקסון מבוטל הכלול בסוג נמייה (*Herpestes*).

## מיון
ישנם 4 מיני נמיות בסוג:
*נמייה דקה אנגולית (*Galerella flavescens*) - נפוצה באנגולה ונמיביה
*נמייה דקה סומאלית (*Galerella ochracea*) - אנדמית למדינת סומליה
*נמייה דקה אפורה (*Galerella pulverulenta*) - נפוצה בדרום אפריקה ובקצה אנגולה
*נמייה דקה שחורת-זנב (*Galerella sanguinea*) - נפוצה במרבית אפריקה שמדרום לסהרה

מספר חוקרים משייכים לסוג גם את הנמייה המצויה, החיה בישראל.

## קישורים חיצוניים

* נמייה דקה ב־directionlessbones


קובץ:Slender Mongoose (Galerella sanguinea) (6026100674).jpg
קובץ:Galerella pulverulenta Small Grey Mongoose.jpg


קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:נמייתיים
שיזואוקה (מחוז)

**מחוז שיזואוקה** (ביפנית: *Shizuoka-ken* 静岡県) הוא מחוז באזור צ'ובו שבאי הונשו, יפן. בירת המחוז היא העיר שיזואוקה. העיר המאוכלסת ביותר במחוז היא הממאצו.

## היסטוריה
בעבר התחלק האזור בו שוכן מחוז שיזואוקה בין המחוזות טוטומי, סורוגה ואיזו, והיה בשליטתו של טוקוגאווה איאיאסו. לאחר שכבש לעצמו אדמות באזור קאנטו, מסר טוקוגאווה את השליטה על האזור לאדונו אודה נובונאגה. לאחר שהפך לשוגון, לקח טוקוגאווה את האדמות בחזרה ואף פיקח עליהם ישירות. לאחר רסטורציית מייג'י ב-1868 איבד השוגון את כוחו, וב-1871, עם ביטול שיטת ההאן, אוחדו המחוזות והפכו למחוז שיזואוקה.

## גאוגרפיה
מחוז שיזואוקה שוכן לחופו של האוקיינוס השקט במזרח, ומגיע עד האלפים היפניים במערב. הוא גובל במחוזות הבאים: קנאגאווה, יאמאנאשי, שעל הגבול ביניהם שוכן הר פוג'י, נאגנו, ואאיצ'י. 11% משטח המחוז מוקדש עבור פארקים לאומיים.

### ערים
במחוז שיזואוקה 23 ערים:

## קישורים חיצוניים

* 
* מדריך למחוז שיזואוקה
* 

*
קטגוריה:יפן: מחוזות
קטגוריה:צ'ובו: מחוזות
נמייה מפוספסת-צוואר

**נמייה מפֿוספּסת-צוואר** (שם מדעי: *Herpestes vitticollis*) היא מין של נמייה גדולה ממשפחת הנמייתיים, החיה בטבע רק בקצה הדרום-מערבי של הודו ובסרי לנקה. היא הנמייה השנייה בגודלה מנמיות אסיה (אחרי המין נמייה לבנת-זנב שחיה בעיראק).
## מאפיינים
לנמייה בעלת פרווה עבה יחסית ובעלת גוף מוצק ורגליים גבוהות, לעומת שאר מיני הנמיות. יש לה פס שחור גדול לאורך הצוואר, מה שנתן את שמה. הגוף בצבע חום-בהיר עד אפור והראש כהה בהרבה משאר הגוף. הזנב גדול ושעיר וקצהו שחור כמו קצוות הרגליים.

הנמייה חיה בסמוך לאזור מים מתוקים כמו בביצות ושדות לחים כמו שדות אורז בהודו וסרי לנקה. היא משוטטת ביום ובלילה בחיפוש אחר מזון קטן כמו עכברים, זוחלים וחסרי חולות. היא יכולה להתמודד גם עם טרף גדול כמו ארנבת או נחש קוברה. כמו כן היא אוכלת פירות.

לנמייה זו שני תת-מינים:
**H. v. vitticollis* - חיה בטבע בדרום-מערב הודו ובסרי לנקה. מזוהה על ידי הפרווה האדמונית שלה.
**H. v. inornatus* - חיה בטבע רק במדינת קרנאטקה.

נמייה זו אינה נמצאת בסיכון למרות טווח המחיה הקטן שלה.

## קישורים חיצוניים

## הערות שוליים

ממוזער|מרכז|400px|זוג נמיות מפוספסות צוואר בהודו

קטגוריה:טקסונים שתוארו בידי אדוארד טרנר בנט
קטגוריה:נמייתיים
קטגוריה:הודו: יונקים
קטגוריה:סרי לנקה: יונקים
קטגוריה:בעלי חיים שתוארו ב-1835
קוסימן שטוח-ראש

**קוסימן שטוח-ראש** (שם מדעי: *Crossarchus platycephalus*) הוא מין של נמייה מהסוג קוסימן החי בטבע באפריקה והוא אנדמי למדינות: בנין, קמרון וניגריה. בעבר הוא נחשב לתת-מין של קוסימן מצוי והוא דומה לו בגופו ובממדיו.

אורכו הממוצע 16–21 ס"מ ומשקלו 0.5-1.5 ק"ג. הם בעלי פרווה חומה כהה וזנב קצר ביותר. האף מוארך והאוזנים והעיניים קטנות.

הקוסימנים חיים בחבורות קטנות ביערות מערב אפריקה. הם יוצאים בלילות לצוד וניזונים מיצורים קטנים כמו חרקים, מכרסמים קטנים, זוחלים כמו לטאות ונחשים, ביצים וגם פירות.

## ראו גם
*קוסימן מצוי
*נמייה
*נמייה ננסית מצויה
## קישורים חיצוניים

## הערות שוליים

קטגוריה:נמייתיים
קטגוריה:ניגריה: יונקים
קוסימן אנגולי

**קוסימן אנגולי** (שם מדעי: *Crossarchus platycephalus*) הוא מין של נמייה מהסוג קוסימן החי בטבע באפריקה הטרופית.

זהו מין של נמייה ננסית החיה ביערות גשם באפריקה ואינה נפוצה לעיני אנשים. אורכה הממוצע 32-36 ס"מ ומשקלו 0.5-1.6 ק"ג. הוא בעל פרווה כהה וחוטם ארוך מעט אך אוזניים קטנות.

הקוסימן נמצא בסיכון עקב אובדן מקום חיות ועקב ציידים ילידים לבשרו.

ישנם 2 תת-מינים לקוסימן:
*C. a. ansorgei - הנפוץ בעיקר באנגולה
*C. a. nigricolor - הנפוץ בעיקר בזאיר

לא ברור מה מצב השימור של הקוסימן עקב חשאיותו וחייו בין ביערות הטרופיים. מקום עיקרי בו הוא נמצא הוא הפארק הלאומי סלונגה שבקונגו.
## ראו גם
*קוסימן מצוי
*נמייה
*נמייה ננסית מצויה
## קישורים חיצוניים

## הערות שוליים

קטגוריה:בעלי חיים שתוארו ב-1910
קטגוריה:טקסונים שתוארו בידי אולדפילד תומאס
קטגוריה:נמייתיים